
Ministru kabineta rīkojums Nr. 874
Rīgā 2021. gada 23. novembrī (prot. Nr. 76 31. §)
Par Ministru kabineta Diploma piešķiršanu par sasniegumiem starptautiskajā jauno profesionāļu meistarības konkursā EuroSkills 2021
· 1. Saskaņā ar Ministru kabineta 2010. gada 5. oktobra noteikumu Nr. 928  "Kārtība, kādā dibināmi valsts institūciju un pašvaldību apbalvojumi" 37.3. apakšpunktu, 39., 43.1, 43.2 un 46. punktu piešķirt 2021. gadā Ministru kabineta Diplomu un attiecīgu naudas balvu šādiem Eiropas jauno profesionāļu meistarības konkursa EuroSkills 2021 konkursantiem un viņu profesionālo prasmju pilnveidotājiem:
· 1.1. Kitijai Kozulei, profesionālās izglītības kompetences centra Daugavpils Dizaina un mākslas vidusskolas ''Saules skola'' absolventei, par iegūto medaļu par izcilību Eiropas jauno profesionāļu meistarības konkursa EuroSkills 2021  skatlogu noformēšanas prasmju konkursā – 800 euro;
· 1.2. Indrai Mercai, Eiropas jauno profesionāļu meistarības konkursa EuroSkills 2021 ekspertei, par K. Kozules sagatavošanu dalībai skatlogu noformēšanas prasmju konkursā – 300 euro;
· 1.3. Aijai Bāliņai, sabiedrības ar ierobežotu atbildību ''aya-dizains'' valdes loceklei, par K. Kozules sagatavošanu dalībai Eiropas jauno profesionāļu meistarības konkursa EuroSkills 2021 skatlogu noformēšanas prasmju konkursā – 300 euro;
· 1.4. Kristapam Eglītim, Rīgas Mākslas un mediju tehnikuma absolventam, par iegūto medaļu par izcilību Eiropas jauno profesionāļu meistarības konkursa EuroSkills 2021  mēbeļu galdniecības prasmju konkursā – 800 euro;
· 1.5. Haraldam Laucim, Eiropas jauno profesionāļu meistarības konkursa EuroSkills 2021 ekspertam, par K. Eglīša sagatavošanu dalībai Eiropas jauno profesionāļu meistarības konkursa EuroSkills 2021 mēbeļu galdniecības prasmju konkursā – 600 euro.
· 2. Šā rīkojuma 1. punktā minētās naudas balvas 2800 euro apmērā izmaksāt no likumā "Par valsts budžetu 2021. gadam" Izglītības un zinātnes ministrijai budžeta apakšprogrammā 42.05.00 "Valsts izglītības attīstības aģentūras darbības nodrošināšana"  iedalītajiem finanšu līdzekļiem.

